**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par apropriācijas pārdali” (turpmāk – Rīkojuma projekts) sagatavots, pamatojoties uz Likuma par budžetu un finanšu vadību 9. panta trīspadsmito daļu, likuma “Par valsts budžetu 2016.gadam” 34.pantu un saskaņā ar Ministru kabineta 2010. gada 16. marta noteikumiem Nr. 256 “Noteikumi par kārtību, kādā ministrijām un citām centrālajām valsts iestādēm tiek veikta apropriācijas pārdale starp programmām, apakšprogrammām un izdevumu ekonomiskās klasifikācijas kodiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma Par valsts proves uzraudzību 151.panta sestajā daļā noteikto, VSIA “Latvijas proves birojs” (turpmāk – Birojs) ir deleģēts valsts pārvaldes uzdevums: dārgmetālu un dārgakmeņu izstrādājumu kausējuma sastāva novērtēšanu attiecībā uz atbilstību preču drošuma prasībām, kas noteiktas saskaņā ar EIROPAS PARLAMENTA UN PADOMES REGULA (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (turpmāk tekstā: REACH), kā arī saskaņā ar 2009.gada 22.decembra MK noteikumu Nr.1525 “Dārgmetālu izstrādājumu zīmogošanas kārtība un pieļaujamais remedijs” 23.punktu birojs nezīmogo dārgmetāla izstrādājumus, ja tie neatbilst preču drošuma prasībām. Attiecīgi deleģējot pārvaldes uzdevumu Birojam, tam ir uzlikts par pienākumu testēt izstrādājumu ķīmisko sastāvu, noteikt ne tikai dārgmetālu saturu tajos, bet arī smagos metālus ar zemu procentuālo saturu (<0,01%).  Birojs vidēji gadā veic 700 tūkst. izstrādājumu provēšanu un zīmogošanu. Provēšanas procesa laikā, tiek veikta izstrādājumu preču drošuma pārbaude saskaņā REACH regulas prasībām attiecībā uz niķela (EC  1907/2006, 0,2 – 0,5 µg/cm2/nedēļā), kadmija (EC 494/2011, W%Cd>0,01%) un svina (EC 836/2012, W%Pb>0,05%) saturu tajos. Esošais tehnoloģiskais aprīkojums nenodrošina pietiekamu smago metālu jutību, tādejādi mazina sniegto pakalpojumu kvalitāti. Turklāt efektīvai Biroja darbībai ir kritiski nodrošināt testēšanas ātrumu un augstu darba efektivitāti. Uzlabojoties ekonomiskajai situācijai, palielinās testēšanai un zīmogošanai nodoto izstrādājumu skaits, attiecīgi palielinās nepieciešamība nodrošināt izstrādājumu pārbaudes, vienlaicīgi palielinās izstrādājumu imports no Austrumāzijas valstīm (Indija, Ķīna, Taizeme), kurām ir raksturīga zemāka ražošanas kultūra un biežāki pārkāpumi attiecībā uz preču drošuma prasībām. Konstatēti izstrādājumi, kuri neatbilst preču drošuma prasībām:  2013.gadā konstatēti: 1170 gab.;  2014.gadā konstatēti: 1079 gab.;  2013.gadā konstatēti: 1134 gab.;  2016.gadā konstatēti (4 mēneši): 495 gab.  Lai pilnveidotu testēšanas procesu un nodrošinātu tehnoloģiskā aprīkojuma sabalansētu izmantošanu, ir nepieciešamas investīcijas laboratorijas tehniskajā aprīkojumā: lāzera abelācijas spektrometra (LIBS) iegāde. LIBS atslogos esošās iekārtas un nodrošinās skrīninga procesa paātrināšanu un samazinās testēšanas procesa pašizmaksu.  Ņemot vērā iepriekš minēto, Finanšu ministrija kā kapitāla daļu turētājs, ir izvērtējusi nepieciešamību investēt laboratorijas tehniskajā aprīkojumā: lāzera abelācijas spektrometrā (LIBS), to iegādājoties un ieguldot Biroja pamatkapitālā.  Biroja finanšu situācija ir vērtējama kā laba un Birojs nodrošina pozitīvu finanšu plūsmu (2015.gada peļņa: 30018 EUR). Ņemot vērā, ka Dalībnieku sapulce atbilstoši Ministru kabineta 2009.gada 15.decembra noteikumu Nr.1471 “Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” 4.2 punktam un likuma “Par valsts budžetu 2016.gadam” 48.pantam ir lēmusi, ka 2014.gada un 2015.gada peļņa 90% apmērā ir izmaksājama dividendēs, Birojam nav iespējas investīcijas veikt no komercdarbībā gūtās peļņas.  Lai varētu nodrošināt lāzera abelācijas spektrometrā (LIBS) iegādi, Finanšu ministrija ir izstrādājusi rīkojuma projektu, kas paredz veikt apropriācijas pārdali no Finanšu ministrijas valsts pamatbudžeta programmas 33.00.00 “Valsts ieņēmumu un muitas politikas nodrošināšana”, par 90 000 *euro* samazinot dotāciju no vispārējiem ieņēmumiem un kārtējos izdevumus (precēm un pakalpojumiem), ņemot vērā samazinājumu Valsts ieņēmumu dienesta ēkas Talejas ielā 1, Rīgā, telpu nomas maksai un palielinot dotāciju no vispārējiem ieņēmumiem valsts pamatbudžeta apakšprogrammā 39.03.00 “Dārgmetālu izstrādājumu proves uzraudzība un pārbaude” 90 000 *euro* apmērāun paredzot apropriāciju finansēšanas kategorijā “Akcijas un cita līdzdalība pašu kapitālā”. |
| 3. | Projekta izstrādē iesaistītās institūcijas | VSIA “Latvijas proves birojs”, Valsts ieņēmumu dienests, Finanšu ministrija. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu | izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 7 615 902 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 615 902 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 7 615 902 | -90 000 | 0 | 0 | 0 |
| 2.1. valsts pamatbudžets | 7 615 902 | -90 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 90 000 |  |  |  |
| 3.1. valsts pamatbudžets | 0 | 90 000 |  |  |  |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 90 000 | 0 | 0 | 0 |
| 5.1. valsts pamatbudžets | 90 000 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc tam, kad no Saeimas Budžeta un finanšu (nodokļu) tiks saņemta atļauja, Finanšu ministrija veiks iekšējo pārdali, no programmas 33.00.00 “Valsts ieņēmumu un muitas politikas nodrošināšana”, par 90 000 *euro* samazinot dotāciju no vispārējiem ieņēmumiem un kārtējos izdevumus (precēm un pakalpojumiem), ņemot vērā samazinājumu Valsts ieņēmumu dienesta ēkas Talejas ielā 1, Rīgā, telpas nomas maksai un palielinot dotāciju no vispārējiem ieņēmumiem valsts pamatbudžeta apakšprogrammā 39.03.00 “Dārgmetālu izstrādājumu proves uzraudzība un pārbaude” 90 000 *euro* apmērā un paredzot apropriāciju finansēšanas kategorijā “Akcijas un cita līdzdalība pašu kapitālā”. Minētās apropriācijas pārdalei nav negatīvas ietekmes uz vispārējās valdības budžeta bilanci. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistīto institūciju funkcijas. |

Anotācijas II, IV, V un VI sadaļa – rīkojuma projekts šīs jomu neskar.

Finanšu ministre Dana Reizniece-Ozola

24.10.2016 17:00

A.Leitāne-Šķēle, 67095428